วันนี้ไปเดิน Siam Discovery มา ตกบ่ายพลังหมด ก็เลยมองหากาแฟกิน จำได้ว่ามาเดินครั้งก่อนมีร้านกาแฟราคาประหยัดอยู่ร้านนึง เลยมาลองดู

ราคา
Highlight ของร้านนี้คือราคา มันถูกมากกกก Starbucks อยู่ถัดลงไป 1 ชั้น ราคาเฉลี่ยอยู่ที่ 100-200 บาท มาเจอภูฟ้าครับ 40-50 บาทเท่านั้น ยังไม่พอ น้ำเปล่าขวดละ 7 บาทเอง ได้แหล่งน้ำราคาถูกละ เดิน Siam Discovery แล้วคอแห้ง หาน้ำเปล่ากิน ไปภูฟ้าเลย

ที่นั่ง
เนื่องจากร้านนี้มันไม่ได้เป็นร้านกาแฟเต็มตัวขนาดนั้น เป็นร้านของสินค้าอื่นๆ ด้วย โต๊ะก็เลยมีเพียง 4-5 โต๊ะเท่านั้น (ขนาดโต๊ะละ 2-3 ที่นั่ง) ไม่เหมาะกับการมานั่งยาวๆ ทำงานใดๆ ทั้งนั้น แต่ด้วยราคากาแฟที่ถูกก็เลยให้อภัยได้ เหมาะกับการซื้อกาแฟซื้อน้ำ นั่งพักแปบ แล้วเดินดูห้างต่อ

รสชาติกาแฟ
ที่สั่งไปเป็น Mocha ร้อน ... จืดอะ ไม่ค่อยเข้มข้นเท่าไหร่ พอใส่น้ำตาลแล้ว ก็ดีขึ้นนิดนึง แต่อยากให้เข้มข้นกว่านี้หน่อย เขาว่ากันว่าเมนูนมๆ จะอร่อย พวกโอวันตินไรงี้ ไว้คราวหน้าลองดู

เมนูอื่นๆ
ในร้านยังมีเมนูอื่นๆ เยอะแยะ ทั้งแซนวิช เค้ก ชาร้อนที่เสริฟเป็นกาน้ำชา ดูไฮโซดี (เห็นโต๊ะข้างๆ สั่ง) ใครชอบความหวานแบบน้ำผึ่ง ก็มีน้ำผึ่งสวนจิรลดาขายด้วยนะ 35 บาท ซึ้อใส่กาแฟแล้วเก็บกลับบ้านได้